cyanic-selkie/wikianc huggingface dataset:
ديسي سوپر هيرو ݣيرلز
لقصا
كيهضر لمسلسل علا مغامرات ستات لبنات مراهقات ف ليسي متروپوليس: بايلي جوردون ، ديانا پرينس ، زي زاتارا ، دجيسيكا كروز، كارين بيتشر وكارا دانڤرز. لخصوصية ديالهم عندهم كاملين هوية سرية ليهيا أبطال خارقين : باتݣيرل (لمرا لخفّاشة)، ووندر وومن (لمرا لعجيبة)، زاتانا، ݣرين لانترن (الضو للخضر)، وبامبلبي، و سوپر ݣيرل.
لبنات البطلات
باتغورل - رالين داغر
وندر وومان - جيهان الملا
غرين لانترن - زينة ضاهر
بامبلبي - ندى الحاج (الصوت اللول)، ميرنا الحسيني (الصوت التاني)، ماريا أسود (الصوت التالت) و ليلى شماس (الصوت الرابع)
زاتانا - ناريمان بيطار
لولاد الأبطال
غرين لانترن - زياد منذر
هاوكمان - حسن مهدي
غرين أروو - شربل أيوب
سوبرمان - زياد منذر
فلاش - شربل أيوب
الأشرار
هارلي كوين - رالين داغر
جوكر - شربل أيوب
ليزلي ويليز - سيلينا الشويري
كات وومن - جيهان الملا
بيزارو - رنا الرفاعي
شخصيات أخرا
لويس لاين - ديالا معلوف
ليكس لوثر - حسن المصري
السي أوشانيسي - سمير فهد
بيست بوي - عبدو حكيم
سايبورغ - زياد منذر
السي تشايبن - زياد منذر
جيمي أولسن - حسن مهدي
فيلم قصير (سينما)
أول حلقة خرجات سميتها #TheLateBatsby صدر هاد لفيلم لقصير معا فيلم تين تايتنز زيدو: لفيلم فنفس لوقت.
شباب قصبة تادلة
شباب قصبة تادلة هي فرقة مغريبية من مدينة قصبة تادلة كاتقصر فلبوطولة لوطنية دلهواة(2021). كنيتها الشياطن لحمرين وتأسسات ف1946. كتلعب فتيران قصبة تادلة اللي كيهز 10 ألاف مشجع. دات هاد الفرقة لبوطولا لوطنية لحتيرافية التانية واحد لخطرة.
فوسفور
لفوسفور (ب نّݣليزية :Phosphorus) هوّا عنصر كيماوي أساسي، الرمز ديالو هوّا P ؤ نّمرة دّرية ديالو 15 ف طّابلو دّوري، هاد لعنصر مرتب ف السطر (الدورة) 3و لعمود (لمجموعة) 15. هاد لعنصر داخل ف لݣروپ ديال اللي ماشي فلزّات . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1669.
شباب قصبة تادلة
تاريخ
طلعات لفرقة دشباب قصبة تادلة لبوطولا 2 فلموسم ديال 2009-10.
فموسم 2010 طلعات لفرقة لبوطولا 1، وبقات غير عام قبل ماتهبط مع الكوكب المراكشي وتلعب لعام اللي من بعدو فبوطولا 2 د2011.
بقات شباب قصبة تادلة فلقيسم التاني حتى عاودو طلعو للبوطولة ليحتيرافية د2016، بقاو فيها تاني عام وعاودو هبطو لبوطولا 2 د2017.
دابا (2021) لفرقة كاتقصر فلقيسم لوطني دلهواة من 2019.
سيليسيوم
السيليسوم (ب نّݣليزية :Silicon) هوّا عنصر كيماوي أساسي، الرمز ديالو هوّا Si ؤ نّمرة دّرية ديالو 14 ف طّابلو دّوري، هاد لعنصر مرتب ف السطر (الدورة) 3و لعمود (لمجموعة) 14. هاد لعنصر داخل ف لݣروپ ديال شبايه الفلزّات . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1824.
عام
تصغير|هاد شّكل ف سّما لي كيتسمّا [[أناليما، كيمتّل تّغير د لموضع د شّمش ف لعام ف وقت محدد من كلا نهار، بسباب ضّوران د لأرض عليها ؤ ضّوران د لأرض على راسها]] لعام هوّا لمدة لّي كتخص باش شي كوكب، متلا لأرض، يكمل ضورة وحدة علا نّجمة ديالو. ب سباب لميلان ديال لمحور د لأرض، لعام كيعرف تغير د لفصول على مدار لعام. 4 د لفصول لي معروفين هوما شّتوة، رّبيع، صّيف، ؤ لخريف. بعض لمناطق د لأرض ماكيكونوش فيها فصول واضحين، ولاكين متلاً ف لمناطق سّتيوائية، كانلقاو فصل فازݣ ؤ فصل ناشف.
بشكل عملي، كانلقاو بزاف د تّعاريف د لعام لي كاتحاول تقرّب ل لقيمة ديال لعام شّمسي. هاد تّعريفات كيمتّلو لقيمة د لعام ف تقويمات مختالفين، ؤ كيتسمّاو عوام تقويمية. متلاً لعام ليولياني كيساوي ب تّحديد 365,25 يوم. ف تّقويم لݣريݣوري لمدة د لعام ف لموعدّال كاتساوي 365,2425 يوم، حيت ف كلا 400 عام كيكونو 97 عام مكبّسين (طّول ديالهوم 366 يوم)، ؤ لباقي ماشي مكبّسين (طّول ديالهوم 365 يوم).
لعطاطرة
لعطاطرة جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 17593 واحد، على حسب لإحصاء لعام 2014.
جهة ݣلميم واد نون
جهة ݣلميم واد نون (بلأمازيغية: ⵜⴰⵙⴳⴰ ⵏ ⴳⵓⵍⵎⵉⵎ ⴰⵙⵉⴼ ⵏ ⵏⵓⵏ، بالفرانساوية: Guelmim-Oued Noun) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فشمال لأقاليم لجانوبية ديال البلاد، و لعاصيمة ديالها هي ݣلميم، و مابين لمدون اللي كاينين فلجيهة: سيدي إيفني وطان طان وأسا-الزاݣ ولخصاص وبويزاكارن. عدد السكان على حساب لإحصاء اللي تدار فـ2014 وصل فهاد لجيهة لـ433,755. لميساحة ديال لجيهة هي 46,108 كم².
السكان فلأقاليم ديال لجيهة
هاد لجدوال كايبين لأقاليم ديال لجيهة والسكان ديالها:
التطور ديال شحال دالسكان
هاد لجدوال كايعطي التطور ديال شحال دالسكان فلجيهة:
لجغرافيا ولموناخ
جهة ݣلميم واد نون محاديها من الشمال جهة سوس ماسة ومن لجانوب جهة العيون الساقية الحمراء. هاد لجيهة فيها بزاف ديال لخصائص لجغرافية بحال أنه دايز منها جبال لأطلس الصغير ؤويدان بحال واد نون وواد درعة و وسهول خصبة وسهول صحراوية. لميساحة ديال لجيهة واصلة لـ46,108 كم². لجيهة ديال ݣلميم واد نون غالب عليها لمووناخ الصحراوي، بحيت أغلب لأراضي ديالها ماكاتفوتش التساقوطات فيها 120 ملم، وزيادة على الريح ديال الشرݣي اللي كايجي من الصحرا لكبيرة. هاد لجدوال كيعطي لمعلومات على لحرارة والشتا فمدينة ݣلميم اللي هي لعاصيمة ديال لجيهة.
لبينية التحتانية
مطار ݣلميم الداخلي هو مطار كاين فمدينة ݣلميم وكايسيرڤي لجيهة ديال ݣلميم واد نون. كيبعد لمطار على الصونطرڤيل ديال ݣلميم بـ4.2 كيلوميتر، وقريب من الطريق لوطنية 1 و الطريق لوطنية 21. كيتعتابر هاد لمطار فلمغريب مطار داخلي، ومنو كايمشيو بزاف ديال الرحلات فالداخل مدنيا وحتى على مستوى لعسكر وكايقدر يهز 700.000 مسافر.
مطار طانطان الداخلي (مطار طانطان الشاطي لبيض) هو مطار كاين فمدينة طان طان. كيبعد لمطار على الصونطرڤيل ديال طان طان بـ8 كيلوميتر، وقريب من لملاݣية ديال الطريق لوطنية 1 والطريق لوطنية 14. كيتعتابر مطار مغريبي داخيلي، ومنو كايمشيو بزاف ديال الرحلات فالداخل اللي إيما مدنية أولا ديال لعسكر، وكايخدم بزاف فوقيتة لموسم ديال طانطان.
ماكاينش شي أوطوروت كادّوز فلجيهة، والاكين كاينين 4 ديال الطرقان لوطنية اللي دايزة وهي الطريق لوطنية 1 والطريق لوطنية 14 والطريق لوطنية 17 والطريق لوطنية 21.
لفلاحة
تصغير|لمروج ديال [[إيفران لأطلس الصغير|إيفران الأطلس الصغير |150بك]] كاينة 200 ألف هيكتار فلجيهة ديال ݣلميم واد نون صالحة للزيراعة ، زيادة على هادشي كاينة 4 دلمليون هيكتار ديال لكسيب ديال الجمال ولماعز ولبݣر ولغنم. كاين فلجيهة الشجر ديال أرݣان والنخيل وحتى لكرموس. الصيد لبحري مزيان فلجيهة وكاين فلبحورة ديال سيدي إيفني (11.669 طن فـ2013) وطان طان (79.989 طن فـ2013)، واللي فيهوم واحد التروة كبيرة ديال لحوت.
الصيناعة
لقطاب ديال الصيناعة لكبار فلجيهة هوما لمرسى ديال طان طان ولمدينة ديال ݣلميم، أما باقي لأقاليم فمافيهومش بزاف ديال الصيناعة بسباب ليستيتمارات اللي ماكاينينش. لينتاج ديال زيت لحوت والدݣيݣ هوما باش معروفة طان طان. مدينة سيدي إيفني معروفة بلمصانيع ديال لمواد دلبني. كاينة 33 وحدة صيناعية فلجيهة اللي مخدمة 3.104 دلپيرصونيل.
سير ويليام رامزي
ويليام رامزي (ب نݣليزية William Ramsay مزيود ف 2 أكتوبر 1852 - مات ف 23 يوليوز 1916) هوّا شيميست سكوطلاندي حاصل علا جايزة نوبل ف شّيمي ف 1904 علا لكتيشاف ديالو ل لغازات نبيلة.
تاني فلوريد لكريپتون
تاني فلوريد لكريپتون (ب نݣليزية Krypton difluoride) هوّا مركب كيماوي من لكريپتون ؤ لفليور، ؤ هوّا أول مركب ديال لكريپتون كيتم لكتيشاف ديالو.
لعراق
لجمهورية د لعراق (بلكردية: کۆماری عێراق) هي جمهورية برلمانية تّيحادية جات ف لغرب د آسيا وتاطًل على لخليج. تاتحدها من لجنوب لكويت و السعودية، من الشمال تركيا، من لغرب سوريا و لأردن، ومن الشرق إيران. لعراق بلاد فيها تنوع سكاني كبير حيث تيسكنو فيها ناس من ديانات بزاف: لمسلمين سنة و شيعة، لمسيحيين، لمندائيين، ليزيدين، و فيها تا إثنيات بزاف منهم. لعرب، لأكراد، لأرمن، التركمان، الصابئة ؤ غيرهوم.
التاريخ ديال لعراق طويل ودازو فيها بزاف د لحضارات. لبلاصة لي فيها لعراق دابا معروفة بلي هي لبلاصة لي كانت فيها وحدا من أقدم لحضارات فلعالم، واللي هي لحضارة السومرية. من موراها جاو بزاف د لحضارات و الدول اللي حكمو لمنطقة منهم لبابلين ولأشوريين و لإمبراطورية الرومانية والدولة لأموية والدولة لعباسية و لمنڭول و الدولة لعثمانية و بريطانيا. ستاقلات لعراق من بريطانيا ف 1932، وكانت مملكة، ولكن عام 1958 وقع نقيلاب ضد لمملكة و ولات جمهورية. ف 2003، هجمات لميريكان على لعراق وطيًحات الرئيس ديالها صدام حسين. من ديك لوقت و لعراق فيها حالة ديال عدم لستقرار و لمشاكيل.
تيسكنو ف لعراق تقريبا 38.5 مليون د الناس و لعاصمة ديالها هي بغداد. اللغات الرسمية فلبلاد هوما لعربية و لكردية، و كاينين لوغات خرين تاتهضر بحال التركمانية ولأرامية. لعملة الرسمية د لعراق هي الدينار لعراقي. لإقتصاد د لعراق تيدور على لپيطرول، اللي هي من أكبر لمصدرين ديالو فلعالم، و عليها هي عضو فمنظمة أوپيك. لعراق عضو تا فمنظمات دولية آخرة بحال لأمم لمتحدة و جامعة الدول لعربية و منظمة التضامن لإسلامي.
غاز نبيل
لغازات نّبيلة (ب نݣليزية Noble gases) هيّا نوع ديال لعناصر لكيماوية كتكون ف ضّروف لعادية ديال لحرارة ؤ ضّغط علا شكل غاز ماعندوش ريحة ؤ عندو تفاعلية ضعيفة بزاف. كاينين ستة ديال لغازات نّبيلة لّي موجودة ف طّبيعة، هيّا لهيليوم، نّيون، لارݣون، لكريپتون، لݣزينون، ؤ رّادون. لوݣانيسون لّي هوّا عنصر كيماوي صطيناعي ب نمرة درية كتساوي 118، متوقع أنه يكون حتا هوّا يكون غاز نبيل، مي باقين لخاصيات لكيماوية ديالو ما تدرسوش مزيان. كاين حتيمال أن لمفعولات رّيلاتيڤية تعطي ل هاد لعنصر خاصيات مختالفة علا لخاصيات ديال غاز نبيل.
تاريخيا، لݣازات نّبيلة كانو كيتسماو أيضا لݣازات سّاقلة ولاكين هاد لستيعمال ولّا تعمم باش يشمل حتا لݣازات لّي مركبة ؤلا لّي ماكاتفاعلش تحت ضروف محددة، ماشي غير لعناصر سّاسية ؤلا لغازات نّبيلة.
كبريت
لكبريت ؤلا لودّيس (ب نّݣليزية :Sulfur) هوّا عنصر كيماوي أساسي، الرمز ديالو هوّا S ؤ نّمرة دّرية ديالو 16 ف طّابلو دّوري، هاد لعنصر مرتب ف السطر (الدورة) 3و لعمود (لمجموعة) 16. هاد لعنصر داخل ف لݣروپ ديال اللي ماشي فلزّات . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من قبل التاريخ.
أولمپيك مراكش
أولمپيك مراكش هي فرقة مغريبية من مدينة مراكش كاتقصر فـ قيسم لهواة اللول. تأسسات فـ2001. كتلعب فتيران 20 غشت اللي كيهز 5000 مشجع.
تاريخ
تصاوبات لفرقة دأولمبيك مراكش ف2001 على يد لمنعش السياحي كريم بنفلاح اللي كانو عندو بزاف ديال الريصطورات بسمية عند علي. لفرقة قبل كانت سميتها عند علي مراكش. تبدلات سمية لفرقة لهادي ديال دابا من موسم 2008-09.
قدرات لفرقة تطلع تلاتة دلخطرات لبوطولا 2: اللولة فموسم 2008-09 فاش قدر يتعادل مع اتحاد آيت ملول ويضمن الطلوع ديالو، التانية فموسم 2012-13 والتالتة فموسم 2015-16، وكولّا مرة كان كيدوّز عام وكايهبط للقيسم لوطني ديال لهواة.
منضمة التعاون د شانݣاي
تصغير|يسار|250px|<P ALIGN=center>لأعضاء د منضمة التعاون د شانݣاي.
لمنضمة د التعاون د شانݣاي هي منضمة دولية سياسية و قتصادية و أمنية تأسسات نهار 15 يونيو 2001 ف شانݣاي من 6 د لبلدان هي الشينوا و كازاخستان و كيرݣيستان و روسيا و طادجيكيستان و أوزباكستان. هاد لبلدان كاملة من غير أوزباكستان كانت داخلة مع "مجموعة شانݣاي لخماسية" اللي تأسسات ف 26 أبريل 1996 ف شانݣاي نيت.
من 2001 ل دابا، تزادو جوج بلدان للمنضمة د التعاون د شانݣاي، هوما لهند و پاكيستان، و اللي ولات عندهم عضوية كاملة من مورا لقمة ديال أسطانا ف 9 يونيو 2017. هادشي خلا عدد لأعضاء ديال لمنضمة يكونو 8 ف لمجموع.
تاتقول لمنضمة د التعاون د شانݣاي باللي تأسسات باش تحسّن الجورة ما بين لبلدان لأعضاء فيها، و تحارب لإرهاب الجريمة و لمخدرات و لحركات د لإنفصال و التطرف. تاتقول حتا باللي لهدف ديالها هو تزيد لمعاونة فالسياسة و التجارة و لقتيصاد و التعليم وجماية لبيئة، و تزيد من لأمن و السلام فلمنطقة اللي فيها لأعضاء ديالها. الناس اللي كينتاقدو لمنضمة د التعاون د شانݣاي كيقولو عليها باللي تأسسات باش لأعضاء ديالها يتحاماو و يدافعو على بعضياتهم من لنتقادات الدولية اللي تقدر تكون ضدهم ف لمجال ديال حقوق لإنسان.
دانيال تشونݣ
دانيال تشونݣ (تولد 19 نونبر 1978) هو رسام وكاتب ومخرج ومنتج من ميريكان. تشهر ملي بتاكر مسلسل حنا دببة من 2015 حتال 2019 ل كارتون نيتوورك. و كتب و خرج و نتج فيلم حنا دببة ف 2020.
حياتو
تولد تشونݣ ف فارجو، داكوطا الشمالية فميريكان. لأصل ديال والديه هو شّينوا و قرا فمعهد كاليفورنيا ل لفنون. و دابا ساكن ف لوس أنجيلوس، كاليفورنيا.
كاس لعرش (2016)
لفراقي اللي تأهلات
هاد لفراقي شاركات فكاس لعرش ديال عام 2016.
16 فرقة من بوطولا 1 (2015-2016)
9 دلفراقي من بوطولا 2 (2015-2016)
6 دلفراقي من قيسم لهواة لمغريبي اللول (2015-2016)
1 فرقة من قيسم لهواة لمغريبي التاني (2015-2016)
كلور
لكلور (ب نّݣليزية :Chlorine) هوّا عنصر كيماوي أساسي، الرمز ديالو هوّا Cl ؤ نّمرة دّرية ديالو 17 ف طّابلو دّوري، هاد لعنصر مرتب ف السطر (الدورة) 3و لعمود (لمجموعة) 17. هاد لعنصر داخل ف لݣروپ ديال لهالوجينات . ف الظروف لمعيارية د الضغط ؤ الحرارة، هاد لعنصر كايكون ف لحالة د غاز. هاد لعنصر معروف من 1774.
تيران لبلدي د وجدة
تيران وجدة لبلدي أولا تيران وجدة الصغير هو تيران فمدينة وجدة لمغريبية، وهو التيران الرسمي ديال فرقة الإتحاد الإسلامي الوجدي. كيستقبل التيران لميتشان ديال لفرقة بواحد لعدد ديال لمتفرجين واصل لـ10 ألاف مشجع. الݣازون ديال التيران صطيناعي.
لعمامرة
لعمامرة جماعة ترابية قروية كاينة ف إقليم آسفي، جهة مراكش آسفي، ساكنين فيها 12717 واحد، على حسب لإحصاء لعام 2014.
لعونات
لعونات جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 17850 واحد، على حسب لإحصاء لعام 2014.
ديربي د كازا
يسار|تصغير|ماتش ديربي ف لبوطولا بين راجا ولوداد نهار 10 أبريل 2011.
ديربي د كازا ولا ديربي لبيضاوي هو ماتش كيجمع بين جوج فراقي ديال دار البيضا، غالبا كيكون ف كورة بين راجا ولوداد و كيتلعب ف تيران محمد لخاميس.
هاد لماتش مرتابط ب واحد السيد اللي لعب دور مهم باش تبدا كورة ف لمغريب، واللي هو پير جيݣو (سميتو ف لحقيقة محمد بلحسن لعفاني)، و لي أسس لفراقي بجوج لوداد ف 1937 و موراها راجا ف 1949.
لماتش بين راجا ولوداد ولا دابا معروف ف لعالام كامل، حيت ف كل مرا لجماهير د لفراقي بجوج كيهزوا تيفوات وكيغينيو لأغاني د لؤلترات ديالهم.
ناطو
الناطو داخلة فيه 30 بلاد من أوروپا و أمريكا الشمالية، و عاد فيه 21 بلاد اللي داخلة مع برنامج "الشراكة للسلام"، اللي تا هو تابع للحلف. الناطو تأسس باش لأعضاء اللي فيها تدافع على بعضياتها إلا شي وحدا فيها جاها شي هجوم. تلاتة من لأعضاء ديال الناطو (لميريكان، فرانسا و لمملكة لمتحدة) هوما أعضاء دايمين ف مجلس لأمن د لأمم لمتحدة و عندهم حق لڤيطو، و عندهم تا السلاح النووي.
لمقر ديال الناطو جا ف بريكسيل ف بلجيكا.
موريس تراڤرس
موريس ويليام تراڤرس (ب نݣليزية Morris William Travers مزيود ف 24 يناير 1872 - مات ف 25 غشت 1961) هوّا شيميست نݣليزي معروف ب لكتيشاف ديالو ل نّيون، لكريپتون، ؤ لݣزينون معا سير ويليام رامزي. تراڤرس واحد من لمؤسسين ديال لمعهد لهندي ديال صيونص.
تسييل
تّسييل (ب نݣليزية Liquefaction) هيّا عملية ديال تحويل شي مادة من حالة صلبة ؤلا غازية ل حالة سايلة.
أرݣون
لآرݣون (ب نّݣليزية :Argon) هوّا عنصر كيماوي أساسي، الرمز ديالو هوّا Ar ؤ نّمرة دّرية ديالو 18 ف طّابلو دّوري، هاد لعنصر مرتب ف السطر (الدورة) 3و لعمود (لمجموعة) 18. هاد لعنصر داخل ف لݣروپ ديال لغازات النبيلة . ف الظروف لمعيارية د الضغط ؤ الحرارة، هاد لعنصر كايكون ف لحالة د غاز. هاد لعنصر معروف من 1894.
پوطاسيوم
لپوطاسيوم (ب نّݣليزية Potassium) هوّا عنصر كيماوي أساسي، رّمز ديالو هوّا K ؤ نّمرة دّرية ديالو 19 ف طّابلو دّوري، هاد لعنصر مستف ف سّطر (دورة) 4 ؤ لعمود (لمجموعة) 1. هاد لعنصر داخل ف لݣروپ ديال لفلزّات لقاعدية. ف ضروف لمعيارية د ضغط ؤ لحرارة، هاد لعنصر كايكون ف حالة صلب. هاد لعنصر معروف من 1807.
الإتحاد الإسلامي الوجدي
تيحاد لإسلامي لوجدي هي فرقة مغريبية من مدينة وجدة كاتقصر فلقيسم لوطني دلهواة (2021). تأسسات ف1958. كتلعب فتيران وجدة لبلدي اللي كيهز 10 ألاف مشجع.
تاريخ
لفرقة شاركات فبوطولا 2 تلاتة دلخطرات: اللولة فموسم 2012-2013 والتانية فموسم 2013-2014 والتالتة فموسم 2017-2018. من هاد لموسم وهو كايقصّر فلقيسم لوطني دلهواة.
لفرقة عندها فرع ديال لعيالات اللي شارك فلبوطولة اللولة النيسوية ف2012.
لعݣاݣشة
لعݣاݣشة جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 13748 واحد، على حسب لإحصاء لعام 2014.
معاهدة لمغريب-لكونݣو
معاهدة لمغريب-لكونݣو (ب نݣليزية Morocco–Congo Treaty) هيّا معاهدة سناتها فرانسا معا ألمانيا ف 4 نوڤنبر 1911 ف برلين، ؤ ب لْموجيب ديالها عتارفات لإمبراطورية لألمانية ب سّيادة ديال فرانسا علا لمغريب. ب لمقابل، فرانسا غادي تخلّا علا مناطق من لكونݣو لفرانساوية ؤ إفريقيا لإكواطورية لفرانساوية ل ألمانيا. هاد لمعاهدة غادي تسالي أزمة أݣادير.
لعيون
لعيون ؤلا تطاوين لجانوبية مدينة كاينة ف إقليم/عمالة لعيون، جهة لعيون ساقية لحمرا ، ساكنين فيها 212.474 واحد، على حسب لإحصاء لعام 2014.
كالسيوم
لكالسيوم (ب نّݣليزية :Calcium) هوّا عنصر كيماوي أساسي، الرمز ديالو هوّا Ca ؤ نّمرة دّرية ديالو 20 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 2. هاد لعنصر داخل ف لݣروپ ديال لفلزّات لقلوية الترابية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1808.
عبد القادر موعزيز
عبد القادر موعزيز (مزيود ف 1 يناير 1969) هوّا عدّاء مغريبي ف لمسافات طّويلة.
سلالة لعلويين لفيلاليين لحاكمة
تصغير|لإمتداد د لعلويين ف لقرن 18 لعلويين (لأمازيغية: ⵍⵄⴰⵍⴰⵡⵉⵢⵏ) هي سلالة مغربية عربية من تافيلالت كتنسب ل شّرفة حكمات لمغريب من 1666، سلطان لول لي حكم منهوم هو مولاي شريف، ؤ كيحكم منهوم لمغريب دبا لماليك محمد ساديس بن لحسن، تبناو لمدهب لمالكي ف لفيقه لي لبعض كيعتابرو بلي كيمتّل لوسطية ؤ لإعتدال ؤ تسامح. و هوما ولاد عم سّعديين.
دّولة لمركزية
تطور لمفهوم د دولة ف لعهد مولاي سماعيل بن شريف (1672-1727) لي غايبني بزاف د لمؤسسات جديدة، ؤ يدير بزاف د لإصلاحات، زيد عليها لفتوحات لي دار حيت ف لوقت ديالو وصل لمغريب لأقصى امتداد ديالو، ؤ غايقدر يوحد دّولة، هادشي كامل بفضل لجيش ديالو لي شكلو من لعبيد لكحلين ؤ لحرطانين لي تسمى ب عبيد لبخاري، ولكن مورا لموت ديالو غاتنوض مدابزات سياسية بين ولاده و عيالاته علاود لعرش.
ف لعهد ديال محمد تالت (1757-1790)، غايقدر يعاود يوحد لمملكة مرة خرا ؤ غا يعاود يݣاد لمخزن، زيد عليها أنو قضا علا لمركزية ؤ خلا لقبايل يحافضو على ليستقلالية ديالهم، ف لعهد د عبد رحمان (1822-1859) لمغريب غا يطيح ف لأطماع لؤروپية من بعد ما عاون لحركة ليستقلالية د دزاير بلقيادة د لأمير عبد لقادر، لمغريب غايخسر قدام [لفرنسيس] ف معركة إسلي عام 1844، شّي لي غا يخلي للي غايزعم لوروپيين على لمغريب.
لغدادرة
لغدادرة جماعة ترابية قروية كاينة ف إقليم الصويرة، جهة مراكش آسفي، ساكنين فيها 6825 واحد، على حسب لإحصاء لعام 2014.
سكانديوم
السكانديوم (ب نّݣليزية :Scandium) هوّا عنصر كيماوي أساسي، الرمز ديالو هوّا Sc ؤ نّمرة دّرية ديالو 21 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 3. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1878.
ماراطون
لماراطون هوّا سباق ديال لمسافات طّويلة، لمسافة رّسمية ديالو هيّا 42.195 كلم، عادة كيتجرا فوق طريق ف بلاصة مفتوحة.
حنا دببة
حنا دببة (بلونݣلي : We Bare Bears) هو مسلسل روسوم ديال ميريكان الي أنتجاتو كرتون نتورك و بدا ف 27 يوليوز 2015 على كرتون نتورك ديال ميريكان و سالا ف 7 شتنبر 2020 بعد ما داز لفيلم ديالو ف 30 يونيو 2020. لمسلسل كيهدر على ثلاثا ديال دببة كيعيشو مع لبشر فمدينت سان فرانسيسكو ف كاليفورنيا و كيدوزو فمغامرات و تجارب جديدا. لملسلسل فيه 4 لمواسم و 140 حلقة
ف 30 ماي 2019، كرتون نتورك دارت اعلان على فيلم حنا الدببة لي غادي صدر ف لمنتصف ديال لعام 2020 و بلي غادي تكون واحد سلسلة جديد سميتها حنا دببة صغار (We Baby Bears) لي غادي تهضر على دببة ثلاثا ملي كانو صغار و حتال دابا مازال كتنتج و غادي يصدر ف ربيع ديال عام 2021. و من بعد صدر لفيلم ديال حنا دببة ف 30 يونيو 2020 و ف كرتون نتورك ف 7 شتنبر 2020، و هي بمثابة للخر ديال لمسلسل.
لقصا
كيهضر لمسلسل على ثلاثة دببة صحاب لدرجة أخوة : غريزلي (باندا كيقول ليه غريز)، باندا (كلشي كيقول ليه بان-بان) و دب ثلج. كتحاول دببة يندامجو مع الناس، بحال ياكلو ماكلتهم و يتصاحبو مع ناس يشريين و يكونو مشهورين فلانترنيت، و ديما كتشارك دببة فمغامرات مع صحابهم بحال، طفل لمعجزا كلو بارك، بيغ فوت تشارلي، مشهور لأنترنيت كوالا نام نام، لحارسا ديال لغابة تيبس، و لبائعا لوسي. و فبعض لحلقات كتكون فلاش باك ملي كانو صغار و هوما كيقلبو على دار فين اسكنو.
لغديرة
لغديرة جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 19973 واحد، على حسب لإحصاء لعام 2014.
لغربية
لغربية جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 22729 واحد، على حسب لإحصاء لعام 2014.
شباب المسيرة
شباب لمسيرة هي فرقة مغريبية من مدينة لعيون كاتقصر فلقيسم لوطني دلهواة. تأسسات ف1977. كتلعب فتيران الشيخ محمد لغضف اللي كيهز 30 ألف مشجع.
تاريخ
لأصل ديال لفرقة هو بنسليمان اللي هي مدينة صغيرة شمال لمغريب. كانت هاد لفرقة فلقديم كاتسمى مخازنية بنسليمان.
السلطات قررات أنه من موسم 1994-1995 تتبدل سمية هاد لفرقة لشباب لمسيرة وتولّي تمتّل مدينة لعيون. من هاد لموسم وهو كايقصّر فبوطولا 1 موسم 2011-2012 فاش هبط لبوطولا 2، واللي بقا فيها من عام 2012 حتال موسم 2018-2019.
من 2019 ولدابا (2021) لفرقة كاتقصر فلقيسم لوطني للهواة.
تيران الشيخ محمد لغضف
تاريخ
تبنى التيران ف1984 وتحلّ ف1985.
تدار ليه ݣازون صطيناعي اللي فيه 100 ميترو فالطول و55 ميترو فلعرض.
فالدكرى 40 ديال لمسيرة لخضرا تجمعو عمالقة قدام ديال كورة بحال دييݣو مارادونا، أبيدي پيلي وجورج وياه وقصرو ماتش فالتيران.
ڤاناديوم
لفاناديوم (ب نّݣليزية :Vanadium) هوّا عنصر كيماوي أساسي، الرمز ديالو هوّا V ؤ نّمرة دّرية ديالو 23 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 5. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1801.
الداخلة
دّاخلة جماعة ترابية حضرية كاينة ف إقليم/عمالة واد دّهاب، جهة دّاخلة واد دّهاب، ساكنين فيها 102098 واحد، على حسب لإحصاء لعام 2014.
ديكتاتورية
يسار|تصغير|خريطة د لانديس ديال الديموقراطية اللي كاتحسبو ذي إيكونوميست. الديكتاتوريات هي اللي باللون القهوي الديكتاتورية هي سيستيم ديال نظام الحكم اللي كاتكون فيه السلطات كاملة و تقريبا مجموعة ف يد واحد ؤلا مجموعة قليلة ديال الناس، بلا ما يكونو محدودين بشي قانون ؤلا ناس اخرين ؤلا مؤسسات يمكن توقفهوم و تحاسبهوم.
السيستيم الديكتاتوري يمكن تكون عندو مؤسسات و قوانين وتا برلمان و نتيخابات، غير هوما تايكونو غير منظر، و غير باش يبان بلي عندو مؤسسات و حياة ديموقراطية من برا، و ف الغالب ما كاتكونش عندها سلطة مضادة حقيقية.
الديكتاتورية دابا
باقيين بزاف ديال الدول ف العالم فيهوم الديكتاتورية، غير هي غادا وكاتنقص، واخا مرة مرة كاينين دول يمكن يرجعو اللور وتعاود تبان عندهوم الديكتاتورية من بعد ما كانو ديموقراطيات (الحالة ديال الأرجنتين فاللخر ديال السبعينات).
أهم إنديكاتور ف هاد الضومين هو لانديس ديال ذي إيكونوميست اللي تايصنف الدول على حسب شي مؤشرات ل ربعة ديال المجموعات:
ف 2019، من 167 بلاد كانو ف التصنيف، 54 ديكتاتوريات.
فيلوم (بيولوجيا)
تصغير|لمستويات ديال تّقسيم طّاكسونومي د لحياة لْفيلوم هوّا تقسيم طاكصونومي علا حساب لأصل تّطوري ديال لكائنات ؤلا لبنية ديالها (ف لحالة د لكائنات لقديمة لّي ماعندناش لحمض نّووي ديالها). كاينين 35 فيلومات ديال لحيوانات متلا.
لغنادرة
لغنادرة جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 33553 واحد، على حسب لإحصاء لعام 2014.
تيران شرفي د مكناس
تيران مكناس الشرفي أولا تيران مكناس لكبير هو تيران فمدينة مكناس لمغريبية، وهو التيران الرسمي ديال فرقة النادي المكناسي. كيستقبل التيران لميتشان ديال لفرقة بواحد لعدد ديال لمتفرجين واصل لـ20 ألف مشجع. الݣازون ديال التيران صطيناعي.
تاريخ
هاد التيران كايتستقبلو فيه لميطشان ديال النادي المكناسي وميطشان ديال لمونتخاب وحفلات ومهرجانات ديال لموسيقى.
هاد التيران تلعبات فيه لفينال ديال كاس إفريقيا دالشباب ف1997.
تيران مكناس الشرفي كان سميتو « stade de la garnison » وكان كايستقبل لميتشان ديال الريݣبي فوقت لحماية لفرانساوية على لمغريب (1912-1956).
غشاية صيطوپلازمية
لغشاية صيطوپلازمية (ؤلا لغشاية سيلولية، لغشى لخلوي ) (ب لونݣلي : cell membrane) هي واحد لغشاية شفافة، كتعزل صيطوپلازم على لوسط اللي على برة، هاد لغشاية مكونة من طبقة د ليپيد مضوبلة، عندها حساسية نفادية ختيارية.
هاد لغشاية خدامة بحال شي صاك كتجمع ݣاع داكشي لي كاين ف سيلول، فيه تستيفة د لپروتينات ؤ دهنيات خدامين مجموعين كينظمو لي داخل ؤ لي خارج من لخلية؛ زيد عليها لغشاية صيطوپلازمية فيها شي ريسيپتورات لي كيقدرو يستقبلو إشارات من برا سّيلول.
إديتاطون
تصغير|يسار|250px|<P ALIGN=center>تصويرة من إديتاثون تنضّم ف مراكش ف 2019. ورشة د التحرير ولاّ إديتاثون (بلينݣليزية: Edit-a-thon) هو واحد النشاط كيدّار ف لمجتمعات أونلاين بحال لمجتمع ديال ويكيميديا. لهدف ديال هاد النشاط هو يتجمع الناس ويكتبو ويتعاونو بيناتهم. لإديتاتون تينفعو بزاف الناس اللي جداد حيت تما يقدرو يتعلمو و يسولو الناس لقدام اللي كيكونو عارفين بزاف د لحوايج على لموضوع.
بوكوس
هادي صفحة د التوضيح، كلمة بوكوس يمكن يكونو عندها هاد لمعاني:
الداورة
دّاورة جماعة ترابية قروية كاينة ف إقليم/عمالة طرفاية، جهة لعيون سأقية لحمرا، ساكنين فيها 1095 واحد، على حسب لإحصاء لعام 2014.
منݣنيز
لمنݣنيز (ب نّݣليزية :Manganese) هوّا عنصر كيماوي أساسي، الرمز ديالو هوّا Mn ؤ نّمرة دّرية ديالو 25 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 7. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1774.
هيليوم
لهيليوم (ب نݣليزية Helium من ليونانية ἥλιος هيليوس بمعنى "شمش") هوّا عنصر كيماوي أساسي، رّمز ديالو هوّا He ؤ نّمرة دّرية ديالو 2 ف طّابلو دوري، هاد لعنصر مستّف ف سّطر (دّورة) 1 ؤ لعمود (لمجموعة) 18. هاد لعنصر داخل ف لݣروپ ديال لغازات النبيلة. ف ضروف لمعيارية د ضغط ؤ لحرارة، هاد لعنصر كايكون ف لحالة د ݣاز.
تّاريخ
ف 1868، پيير جانسن سافر ل لْهند باش يحسب سپيكتر د شّمش ف لوقت ديال لكوسوف لْكامل، ؤ لاحض واحد لخط صفر ف سپيكتر لّي كيدل علا عنصر جديد. جوزيف نورمان لوكاير سجل نفس لْخط ملي راقب شمش من تحت ضبابة د لندن، ؤ فتارض أن لعنصر جّديد هوّا فلز لّي سماه هيليوم.
لكترة ف طّبيعة
لهيليوم هوّا تاني أكتر عنصر كيماوي متناشر ف لكون ب نسبة ديال 25%، ؤ كينتج من تفاعل د لنديماج نّووي ديال لهيدروجين ف نّْجوم، ؤ كيتلقا ف نّْجوم كاملين.
ف لأرض لهيليوم كيتنتج ب شكل طبيعي من تّهراس د جسيمات ألفا ديال لعناصر رّاديواكتيڤة بحال لأورانيوم ؤ طّوريوم. واحد طّرف من هاد لهيليوم كيدوز ل لجو، لّي نّسبة د لهيليوم فيه 5 علا مليون. هاد لعملية كتم ف إطار ديال توازن ديناميكي، حيت لفايض ديال لهيليوم كيفلت ل لفضا لخرجاني. لستيخراج د لهيليوم من لجو عملية ماشي قتيصادية. لإنتاج ديال لهيليوم كيتم ب لستيخراج ديالو من لݣاز طّبيعي لّي كيحتاوي علا 7% د لهيليوم. تصغير|ليزر الهيليوم أكبر تلاتة د لمنتيجين ديال لهيليوم هوما لميريكان، دزاير ؤ روسيا، ؤ أكبر حتياط كاين عند لميريكان، قطر ؤ دزاير.
لْخاصيات لبرانية
لهيليوم كيكون علا شكل ݣاز ماعندوش لون ؤلا ريحة ف درجة لحرارة لعادية، ؤ ماكيتفاعل معا حتا شي مادة معروفة. ف ضّروف لعادية ديال ضّغط، لهيليوم ماعمرو كيولي قاسح كيفما كانت لحرارة، مي كيولي سايل ف 268.93- سيلسيوس. فاش كيدوز تيار د تريسينتي ف لهيليوم، كيضوّي ب لون خوخي باهت.
تصغير|يسار|alt=فاش كيدوز تيار د [[تريسينتي ف لهيليوم، كيضوّي ب لون خوخي باهت|تيوب علا شكل رّمز ديال لهيليوم عامر ب لهيليوم ؤ دايز فيه تّريسينتي]]
لْخاصّيات لْفيزيكية
لْخاصّيات لْفيزيكية ديال لهيليوم-4 هيّا كتّالي:
تطبيقات عملية
لهيليوم كيتستعمل كا وْسْط تبريدي، متلا ف زّدّاح لْكبير د لْهادرونات، ف دوزان بحال لمغناطيسات سوپردوّازة ديال سكانير د تّصوير ب صّونيط لمغناطيسي ؤ سپيكتروميتر د صّونيط نّووي لمغناطيسي. ؤ تستعمل أيضا ف تّبريد ديال دّوزان ديال صاطليتات ؤ ف تّبريد ديال لأوكسيجين ؤ لهيدروجين سّايلين لّي تستعملو كا فيول ف صّاروخ د أپولو.
ؤ حيت لهيليوم عندو تفاعلية ضعيفة، كيتستعمل كمناخ حامي ؤ ساقل فين كيتصاوبو لْخيوط لْأوپتيكية ؤ سّوپردوّازات. لهيليوم كيتستعمل أيضا ف تّعمار ديال لإيرباݣ د طّونوبيلات. تخليطة ديال 80% هيليوم ؤ 20% أوكسيجين كتستعمل كا جو صطيناعي ف لغطيس لغارق، ؤ حالات خرين فين بنادم كيخدم ف ضروف عالية ديال ضّغط.
لّيزر د لهيليوم ؤ نّيون كيتستعمل ف سّكانير د لباركود ف سوپرمارشيات. ؤ كاين دابا ستيعمال جديد ديال لهيليوم ف لميكروسكوپ د لهيليوم لإيوني لّي كيعطي صورة حسن من لميكروسكوپ ليليكتروني.
الدشيرة
دّشيرة جماعة ترابية قروية كاينة ف إقليم/عمالة لعيون، جهة لعيون سأقية لحمرا، ساكنين فيها 509 واحد، على حسب لإحصاء لعام 2014.
هيليوم
إزوطوپات
لهيليوم عندو جوج إيزوطوپات مستاقرين هوما هيليوم-3 ؤ هيليوم-4. هاد ليزوطوپات بجوج ضهرو من لبدية ديال لكون، تقريبا 100 تانية مورا لبيݣ بانݣ، علا طريق هاد تّفاعلات:
D + D ➔ 3He + n
D + D ➔ 4He + γ
T + D ➔ 4He + n
3He + n ➔ 4He + γ
3He + D ➔ 4He + p
D = دوتيريوم، n = نيوطرون، γ = شعا د ݣاما، T = تريسيوم، p = پروطون.
راصيو ديال لهيليوم-3 ب نّسبة ل لهيليوم-4 هوّا تقريبا 8x10−5 حيت لهيليوم-4 مستاقر كتر بزاف من لهيليوم-3. هاد رّاصيو تطور معا تّفاعلات لّي كتوقع ف لعمق ديال نّجوم بحال شمش، حيت بجوج كينتجو ف تّفاعل لْمسلسل پروطون-پروطون ب شّكل تّالي:
p + p ➔ D + β+ + ν
D + p ➔ 3He + γ
3He + 3He ➔ 4He + 2 p
+β = پوزيطرون، ν = نوترينو.
ديكسيونير
تصغير|يسار|250px|<P ALIGN=center>طابليطة مكتوبة ب [[لآكادية|لّوغة لآكادية ب لكتبة د لمسامر، كترجع ل 1000 لّخرة قبل لميلاد، ؤ فيها ليستة د لكلمات علا لماكلة ؤ شّراب. ]] تصغير|يسار|250px|<P ALIGN=center>ديكسيونير د اللاتينية. دّيكسيونير (من لفرانساوية Dictionnaire) هو كناش كيجمع لكلمات د شي لوغة ؤ لمعاني ؤ شرح ديالها، ؤ ف شي ديكسيونيرات حتى طّرجمة ديالها ل شي لوغة خرة، ؤ كاينين ديكسيونيرات خرة كيكون فيها حتا طريقة د نطق ؤ شي معلومات على لاصل د لكلمة (إيتيمولوجيا) ؤ كيفاش كتخدم. ف ديكسيونيرات كاين دّيكسيونير لعام لي كيكون جامع ݣاع لكلمات د لوغة، ؤ دّيكسيونير لمتخصص ف شي مجال محدد ؤلا عيلم محدد بحال لميدسين، ليكونومي، لفيزيك، ؤلا لقانون.
أقدم دّيكسيونيرات بانو ف لإمبراطورية لآكادية.
إيتيمولوجيا
لكلمة د ديكسيونير دخلات ل دّارجة من لفرانساوية "Dictionnaire" ف لعهد د لحماية، لي حتى هي دخلاتها من لّاتينية "dictionarium" لي تشتق منو "dictio" ؤ لي كانت كتعني فيعل، هضرة، طريقة د تّعبير.
حديد
لحديد (ب نّݣليزية Iron) هوّا عنصر كيماوي أساسي، الرمز ديالو هوّا Fe ؤ نّمرة دّرية ديالو 26 ف طّابلو دّوري، هاد لعنصر مرتب ف السطر (الدورة) 4 ؤ لعمود (لمجموعة) 8. هاد لعنصر داخل ف لݣروپ ديال لفلزّات لنتيقالية. ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من قبل التاريخ.
ديناصور
تصغير|يسار|<P ALIGN=center>تصاور د بزاف د الديناصورات للي عاشوا شحال هادي ديناصور (سّمية لعلمية: Dinosauria) (جاية من ليونانية لبالية دييْنوساوروس بمعنى الزرمومية لي كاتخلع) كان واحد لحيوان سنسولي لي عاش ف لكورة لأرضية واحد 160 مليون عام. بان الديناصور فلأرض فالعصر التلاتي, اللي كان مابين هادي 251 و 199.6 مليون عام.
كاينة فرضية قوية بلي جميع دّيناصورات كان عندهوم ريش بحال طّيور دابا، عكس تّصور لي كان سايد، ؤ لي كيمتّلهوم ف تصاور تخيليين ب جلد عريان بلا ريش. بزاف د لمستحتات ديال دّيناصورات تلّقاو فيهوم نيت بقايا ديال رّيش.
سيدي و سيدي
هوا واحد لوالي صاليح سيدي محمد بن واندالس بن صالح السوسي ؤ معروف ب "سيدي و سيدي". تولد فتارودانت فالسوس لقصاوي وفيها نيت مات فعام 1194م اللي كايجي معا 591ھ واللي الضريح ديالو كاين فدرب إندلاس فلمدينة لقديمة ديال تارودانت، عاش لكتير ديال حياتو ضاير بين مراكش ، أغمات و ؤوريكا. هاد السيد تعرف بلكارامات ديالو و التنبوات اللي شحال من وحدة فيهوم تحققات واخا كانو الناس كايصحاب ليهوم باللي هاد السيد بوهالي و حمق و كلامو مامفهومش وماشي غير هادشي السيد كان كريم وكان مهلي فلفوقارا وكانت دارو عامرة بيهوم.
كوبالت
لكوبالت (ب نّݣليزية :Cobalt) هوّا عنصر كيماوي أساسي، الرمز ديالو هوّا Co ؤ نّمرة دّرية ديالو 27 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 9. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1735.
لفيدا
لفيدا جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 158566 واحد، على حسب لإحصاء لعام 2014.
كروم
لكروم (ب نّݣليزية :Chromium) هوّا عنصر كيماوي أساسي، الرمز ديالو هوّا Cr ؤ نّمرة دّرية ديالو 24 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 6. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1797.
تيران لإنبعاث
تيران لإنبعات هو تيران فمدينة أݣادير لمغريبية، وهو التيران الرسمي ديال لفراقي درجاء أݣادير ونجاح سوس. كيستقبل التيران لميتشان ديال لفراقي بواحد لعدد ديال لمتفرجين واصل لـ10 ألاف مشجع. الݣازون ديال التيران صطيناعي.
تاريخ
تعوض تيران لإنبعات بتيران أدرار اللي ولّات كاتلعب فيه حسنية أكادير من دجنبر 2013. ومن 2011، ولّا فالتيران ݣازون صطيناعي.
تيران رسمي
من مورا ما بدات حسنية أكادير كاتقصر فتيران أدرار، ولّا هاد التيران رسمي للفراقي درجاء أكادير ونجاح سوس.
لقراقرة
لقراقرة جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 11419 واحد، على حسب لإحصاء لعام 2014.
موركاب فاس
موركاب فاس أولا المركب الرياضي بفاس هو تيران فمدينة فاس لمغريبية، وهو التيران الرسمي ديال لفراقي د المغرب الفاسي والوداد الفاسي. كيستقبل التيران لميتشان ديال لفراقي بجوج بواحد لعدد ديال لمتفرجين واصل لـ45 ألف مشجع. الݣازون ديال التيران طبيعي.
التاريخ
كانت لخدمة تطلقات ف1992 باقي، وكانو معوّلين باش إحلّوه ف1997. والاكين لخدمة دبصّح مابدات حتال 1994 بسباب شي مشاكيل تقنية. سالات لخدمة فالتيران فعام 2003.
أول ماطش تلعب فيه كان لفينال ديال كاس لعرش 2006-2007 نهار 25 نونبر 2007 فاش غلبات الجيش الملكي اللي كان من بوطولا 1 بخمسة لتلاتة پيلانتيات لفرقة دالرشاد البرنوصي من بوطولا 2. كان سالاو لأشواط لعادية بتعادول 1-1 وأول بيت تسجل دلك اللي ماركاه لكوايري دالجيش الملكي عتيق شهاب على راسو. هاد لماطش دخلو ليه 40 ألف دلجمهور والدخلة كانت فابور.
لمرافيق
الديزاين ديال هاد التيران هو الطريقة لمغريبية لأصيلة. التيران فيه قاعة ديال الصحافة، صالة ديال لعلاجات اللولة، صبيطار صغير وقاعة ديال لمحاربة دلمنشيطات.
لموركاب فيه حتا لپاركينݣ اللي يقدر يهز 7500 طوموبيلة وهو مزدي معا الصبيطار لجامعي لحسن التاني.
راس أومليل
راس أومليل جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 1172 واحد، على حسب لإحصاء لعام 2014.
راس العين
راس لعين جماعة ترابية قروية كاينة ف إقليم ليوسفية، جهة مراكش آسفي، ساكنين فيها 19614 واحد، على حسب لإحصاء لعام 2014.
لعربية
يسار|upright=1.5|تصغير|<P ALIGN=center>دول لي ملونين بلخضر هي لغة رسمية الوحيدة ف لبلاد، ب زّرق وحدة من لّوغات رّسمية يسار|تصغير|<P ALIGN=center>مثال د لهضرة بلعربية لفصحى (واحد الراجل تيقرا الشعر ديال أبو لعلاء لمعري)
اللغة لعربية هي واحد اللغة أفرو آسياوية من لفرع د اللغات السامية, و تيهضروها تقريبا 467 مليون واحد, إما حيت اللغة لأم ديالهم هي وحدة من لّهجات ديالها, ولا حيت تعلموها من بعد.
ذ ميست
ذ ميست (ضّبابة The Mist)، فيلم ميريكاني لّي دار لإخراج ديالو فرانك داراباونت. لفيلم متلو فيه لأدوار رّئيسية طوماس جاين و مارسيا ماي هاردن و لاوري هولدن. هاد لفيلم ديال لخيال لعلمي
ملخص لفيلم
فيلم مبني على رواية قصيرة د ستيفن كينݣ. ف واحد لمدينة صغيرة كاتنزل واحد ضّبابة ما ممعروفش لأصل ديالها و كاتخلي واحد لمجموعة د نّاس يعزلو راسهوم ف واحد سّوبير مارشي بلا ما يقدرو يخرجو بسباب شي حوايج كاتخلع كاتخرج من ديك ضّبابة. هاد نّاس غادي يوصلو لواحد لحالة لّي ماحيلتهوم ل خطر ضّبابة لا ل لخطر لّي لداخل لّي غادي يولدو لخوف ديالهوم.
لعربية
لعربية كان عندها تأتير كبير على ؤروپية لي ولّات دابا لوغات عالمية بحال نّݣليزية، لفرانساوية، صبليونية و لبرتغالية ؤ إفريقية بحال لأمازيغية ؤ لهاوسا ؤ سواحلية ؤ تجرية ؤ لأمهرية ؤ صومالية، و ف لوغات خرة بحال صقلية، وعاد تاني التركية ؤ لفارسية و لكردية و لأردية و لماليزية و لأندونيسية و لألبانية. لمالطية لي لوغة رسمية د مالطا ؤ وحدة من لوغات ليتيحاد لؤروپي، كاتّعتابر منحادرة من لعربية.
ولعربية عندها فضل كبير فتطوير لعلوم وتكنولوجيا لي حنا عليها دابا، بحكم لعلماء لمسلمين لي ساهموا ف نتشار لعربية بشكل كبير، بسباب لختراعات ديالهم لي تكتبات بلعربية، و لكتوب ديالهم بحال بن رشد و عباس بن فرناس. وساهمت بشكل كبير فمجال الطب و صيونص و لهندسة و لاداب و لفلك حيت بزاف ديال النجوم ب سميات عربية د عولاما د لفلك لمسلمين بحال الشريف لإدريسي لمغريبي.
و لعريية عندها بزاف ديال سّميات بحال "لغة لقرآن" "لغة الضاد".
صنفوها لعولاما و لمؤرخين العالميين من أجمل لغات العالم بحكم جمالية قرايتها وكتباتها ؤ خطوطها من بينها الخط المغربي و لخط لأندالوسي لي مستخدم فقصور لأندالوس،
لأصل ديال لعربية هو شبه لجزيرة لعربية. ملي جا لإسلام تما, نتاشرات معاه لعربية حيث كانت هي اللغة ديال لقرآن و لحديث, وتعلموها الناس د بزاف د لبلايص ملًي كانو تيسلمو. دابا لعربية لغة رسمية ف 26 بلاد فلعالم, و هي وحدا من اللغات الرسمية الستة ديال لأمم لمتحدة.
لعربية فيها 28 حرف وتاتًكتب من ليمن لليصر, ومن لفوق للتحت.
ليوم لعالمي ديال اللغة لعربية على حساب لأمم لمتحدة هو نهار 18 دجنبر ديال كل عام.
نيكل
النيكل (ب نّݣليزية :Nickel) هوّا عنصر كيماوي أساسي، الرمز ديالو هوّا Ni ؤ نّمرة دّرية ديالو 28 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 10. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1751.
نحاس
النحاس (ب نّݣليزية :Copper) هوّا عنصر كيماوي أساسي، الرمز ديالو هوّا Cu ؤ نّمرة دّرية ديالو 29 ف طّابلو دّوري، هاد لعنصر مرتب ف السطر (الدورة) 4 ؤ لعمود (لمجموعة) 11. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من قبل التاريخ.
لقليعة
لقليعة جماعة ترابية حضرية كاينة في إقليم إينزݣان آيت ملول، جهة سوس ماسة، ساكنين فيها 79616 نسمة، على حسب الإحصاء العام 2014.
ڤاسكو دا ݣاما
ڤاسكو دا ݣاما (بلبرتغالية: Vasco da Gama) (تولد ف 1469 ف سينيس ف لبرتغال - مات ف 24 دجنبر 1524 ف كاليكوت ف لهند) كان بحّار و مستكشف و قايد برتغالي، تعرف باللي كان أول أوروپي مشا من أوروپا للهند ف لبحر، و دار على إفريقيا كاملة.
أول سفرة دارها دا ݣاما من أوروپا للهند كانت ما بين 1497 و 1499، و أترات بزاف ف التاريخ د لعالم من بعد. هاد الطرقان الجداد اللي تكتاشفو معاها خلاو لأوروپين يبداو يبيعيو و يشريو نيشان مع لآسياويين (بلا ما يحتاجو يدوزو من لبحر لبيض لمتوسط، ولاّ يتعاملو مع لمسلمين)، و حلاّت ليهم لبيبان باش يبداو يستعمرو بلايص تمّا، و فلمدون د إفريقيا اللي جات ف الطريق.
بزاف د الناس نتاقدو ڤاسكو دا ݣاما، حيت فالسفرات ديالو كان تيقرصن باطويات، و قتل بزاف ديال الناس اللي كان تيلقاهم ف طريقو، واخا ما كانو تيديرولو والو.
تيران لبلدي د قنيطرة
تيران قنيطرة أولا الملعب البلدي للقنيطرة هو تيران فمدينة قنيطرة لمغريبية، وهو التيران الرسمي ديال فرقة النادي القنيطري. كيستقبل التيران لميتشان ديال لفرقة بواحد لعدد ديال لمتفرجين واصل لـ مشجع. الݣازون ديال التيران طبيعي.
تاريخ
تأسس هاد التيران ف1941 ويقدر يهز حتال 40 ألف دلبشري. تلعبو هنا بزاف ديال لميطشان دلمونتخاب لوطني، وميطشان دالنادي القنيطري ونهضة القنيطرة.
لإصلاحية د شوشانك
لفيلم د إصلاحية شوشانك (ب لونݣلي The Shawshank Redemption) هو واحد لفيلم ميريكاني تنتج عام 1994 كتبو ؤدار لإخراج ديالو فرانك دارابونت لقصة د لفيلم تخدات من الرواية ديال ستيفن كينݣ لي لعنوان ديالها "ريتا هيوارث ؤإصلاحية شوشانك". الفيلم دار لبطولة ديالو تيم روبنز فدور آندي دوفرين ؤمورݣان فريمان فدور إليس "ريد" ريدنج.
تيران لبلدي د قنيطرة
تاريخ
ف2008 تركّب للتيران ݣازون صطيناعي مرخّصة ليه لفيفا، هادشي كان داخل فواحد لمشروع كانت سميتو "نربحو فإفريقيا على قبل إفريقيا.
لإصلاحية د شوشانك
كيحكي لفيلم لقيصة د آندي دوفرين لي  تشد و دخل لحبس  بعدما تحكم عليه ب لمؤبد علا ود التهمة د لقتل د مراتو و لعشيق ديالها، وكيفاش غيعيش  حياتو داخل لحبس معا ݣرانو من لمجرمين. و الصحبة لي دار فلحبس. و لحياة دلحبس و لولف ديالها. عند لفيلم واحد النهاية ميمكن تاوحد يتوقعها وحدة من بين أجمل النهايات ف السنيما.
تيران لبلدي د قنيطرة
لوصول
هاد التيران جا قريب من لخرجة ديال الصونطر دقنيطرة اللي جاية من أوطوروت 5. كايوصلو بزاف ديال الطوبيسات لهاد التيران.
لكريمات
لكريمات جماعة ترابية قروية كاينة ف إقليم الصويرة، جهة مراكش آسفي، ساكنين فيها 9897 واحد، على حسب لإحصاء لعام 2014.
راس لعين شاوية
راس لعين شّاوية جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 14747 واحد، على حسب لإحصاء لعام 2014.
ݣاليوم
لݣاليوم (ب نّݣليزية :Gallium) هوّا عنصر كيماوي أساسي، الرمز ديالو هوّا Ga ؤ نّمرة دّرية ديالو 31 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 13. هاد لعنصر داخل ف لݣروپ ديال الفلزّات . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1875.
نافانوا
نافانوا كانت قايدة أولا ملكة تاريخية (بالصاموية: ali'i) ومحاربة (بالصاموية: toa) من صاموا من عشيرة صا تونومايپيا (بالصاموية: Sā Tonumaipe'ā). خدات بزاف ديال لألقاب تاع لحوكم فلبلاد ، ومن مورا لموت ديالها رجعات إلاهة ديال لحرب فالديانة لپولينيزية.
كاينين بزاف ديال لحكايات التاريخية ولخرايف عليها وعلى لفاميلة ديالها. لعبات دور كبير بزاف فلحرب لأهليه اللي شعلات مابين لقبايل دالشرق ولغرب ديال ݣزيرة صاڤاي. هي بنت صاڤياسيوليو اللي كايتحسب نص إلاه. لواليدة ديالها هي تيلافايݣا، خت تويمية ل تاييما اللي جابت الطاطواج لصاموا، على حساب ماكاتݣول لخرافة.
لحكاية
150بك|تصغير|متال ديال تيپوتا اللي كانت نافانوا لابساه فوقات لحرب. خدات نافانوا لألقاب ديال لحوكم حيتاش جابت السلام لݣزيرة صاڤاي من لحروب لكبيرة اللي ربحاتهوم. خدمات ربعة ديال لأنواع دالسلاح اللي كان مصاوب من لخشب. واحد لخرافة كاتݣول باللي ملّي رجّعات لعدو لبلاصتهوم، نسات مادارت داكشي اللي ݣال ليها لواليد ديالها. من بعد جات عجاج مجهد اللي هز التيپوتا ديالها وعرّا السدر ديالها، الشي اللي خلّا لعدو يستاسلم ملي عرفو باللي راه اللي غلبهوم مرا ماشي راجل. هاد لعديان حسو بالشمتة، وعتارفو بالشجاعة ديالها. من هنا خدات لحوكم ديال لقبايل الربعة لكبار، وبنات السيستيم ديال التسيير اللي باقي لدابا كاين فصاموا.
تيران 18 نونبر
تيران 18 نونبر هو تيران فمدينة لخميسات لمغريبية، وهو التيران الرسمي ديال فرقة الإتحاد الزموري للخميسات. كيستقبل التيران لميتشان ديال لفرقة بواحد لعدد ديال لمتفرجين واصل لـ12 لف مشجع. الݣازون ديال التيران طبيعي.
تاريخ
تبنى التيران ف2002 وتعاود تجدد ف2013.
كان غادي يدّار ليه ݣازون صطيناعي، ولاكين راه باقي فلݣازون الطبيعي.
كاينين مخططات ديال التوسيع نتاعو اللي غاتزيد ليه باش يولّي يهز 20 ألف دلبشري.
للا تاكركوست
للا تاكركوست جماعة ترابية قروية كاينة ف إقليم الحوز، جهة مراكش آسفي، ساكنين فيها 7306 واحد، على حسب لإحصاء لعام 2014.
لفرانساوية
يسار|تصغير|upright=2|خريطة د الدول الفرانكوفونية يسار|تصغير|مثال د هضرة بلفرانساوية
لفرانساوية هي واحد اللوغة لاتينية من الأسرة الهندو-أوروپية. الأصل ديالها هو الدارجة د اللاتينية اللي كانت تاتهضر فالشمال د فرانسا. على حساب الإحصائيات د 2014, كاين 77 مليون واحد فالعالم اللي اللوغة الأم ديالو هي لفرانساوية, وفلمجموع تقريبا 300 مليون واحد تيهضرو لفرانساوية يا إما كلوغة لم, ولا تعلموها من بعد.
كاين بزاف د لبلدان من غير فرانسا اللي فيها لفرانساوية لوغة رسمية, حيث فرانسا ستعمرات بزاف د لبلايص فلعالم وكانت تاتفرض اللوغة ديالها عليهم. من لبلدان اللي فيها لفرانساوية رسمية كاين: فرانسا, سويسرا, بلجيكا, كنادا, وبزاف د الدول ف إفريقيا. فلمجموع لفرانساوية لغة رسمية ف 29 بلاد فلعالم.
30% د الناس فلمغريب (تقريبا 10 د لمليون) تيهضرو لفرانساوية, ولكن هي ماشي لوغة رسمية و ماعندها تا وضع دستوري ولا قانوني, واخا بزاف د الإدارات والمؤسسات تيتعاملو بيها.
لمنضمة اللي تاتكلّف بلفرانساوية ف لعالم هي لمنضمة لعالمية د لفرونكفونية.
لاروس و لوروبير من بين أهم الديكسيونيرات د لفرانساوية.
للا عزيزة
للاعزيزة جماعة ترابية قروية كاينة ف إقليم شيشاوة، جهة مراكش آسفي، ساكنين فيها 8448 واحد، على حسب لإحصاء لعام 2014.
تيران لمسيرة لخضرا (سلا)
تيران لمسيرة لخضرا كان تيران فمدينة سلا لمغريبية، وكان التيران الرسمي ديال فرقة جمعية سلا. كان التيران كايستقبل لميتشان ديال لفرقة بواحد لعدد ديال لمتفرجين واصل لـ4000 مشجع. الݣازون ديال التيران كان طبيعي. تريّب هاد التيران ف2007 بسباب إعادة التهييئة ديال حوض بورݣراݣ وعوّضو تيران بوبكر عمار.
سيلينيوم
السيلينيوم (ب نّݣليزية :Selenium) هوّا عنصر كيماوي أساسي، الرمز ديالو هوّا Se ؤ نّمرة دّرية ديالو 34 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 16. هاد لعنصر داخل ف لݣروپ ديال اللي ماشي فلزّات . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1817.
جرنيج
الجرنيج ؤلا الزرنيج ؤلا الزرنيخ (ب نّݣليزية :Arsenic) هوّا عنصر كيماوي أساسي، الرمز ديالو هوّا As ؤ نّمرة دّرية ديالو 33 ف طّابلو دّوري، هاد لعنصر مرتب ف السطر (الدورة) 4 و لعمود (لمجموعة) 15. هاد لعنصر داخل ف لݣروپ ديال شبايه الفلزّات . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1250.
السمية
لأصل ديال كلمة جرنيج ؤلا زرنيج جاي من لعربية زرنيخ، من لفارسية زرنيله لي مشتقة من لكلمة لفارسية زر لي كاتعني دهب. هاد لمصطلح داز ل ليونانية ἀρσενικόν أرسينيكوص و منها ل اللوغات لؤروپية.
إيطو (فيلم)
إيطو هي السمية ديال واحد لفيلم فرانساوي خرج عام 1934 مللي كانت لحماية ديال فرنسا علا لمغريب.
لفيلم
لفيلم تايعاود على لمعيشة ديال لمغاربة و لفرانساويين ف لمغريب ف لحماية ديال فرنسا علا لمغريب.
جان بينوا ليفي و ماري إبستين هوما للي دارو لإخراج ديال لفيلم و عاونهوم حتا بيير دي هيران. السيناريو كتبو جورج دوفيرني و روجر فيرال و إتيان راي و لقصة ديال لفيلم جات من واحد الرواية ديال موريس لو جلاي.
لفيلم ما خرجش بلألوان و كانت فيه 117 دقيقة و خرج ف باريس نهار 19 مارس 1935.
لكويت
لكويت (رسميا: الدولة د لكويت) هي بلاد جات ف لغرب د آسيا، و بالضبط ف الشمال لغربي د لخليج لعربي. تايحدّها من الشمال و من لغرب لعراق، من لجنوب السعودية، و من الشرق لبحر ديال لخليج.
لمنطقة اللي فيها لكويت كانو ساكنين فيها ناس كيهضرو لعربية، و كيخدمو إما فالتجارة ما بين شبه لجزيرة لعربية و لهند، ولاّ فلغطيس و الجميع ديال اللؤلؤ من قاع لبحر. كانت لإمارة ديال لكويت مستاقلة، من نهار تأسسات ف 1613 تال 1871، و هو لعام اللي حكموها فيه لعتمانيين، و دخّلوها للإمبراطورية ديالهم. ف 1889، ولاّت لكويت محمية ديال بريطانيا.
ستاقلات لبلاد من بريطانيا نهار 19 يونيو 1961. ف 1990، من مورا ما دخل لعسكر د لعراق للكويت، بدات لحرب اللولا ديال لخليج، اللي كانت حرب قادتها لميريكان، شاركو فيها بزاف د لبلدان ف لعالم، و سالات ف 1991.
تيسكنو ف لكويت تقريبا 4.6 مليون د الناس (70% منهم برّانيين)، و لعاصمة ديالها هي لمدينة د لكويت. اللغة الرسمية د لبلاد هي لعربية، و لفلوس اللي كاتخدّم فيها هي الدينار لكويتي. النضام ديال لحكيم ديال لبلاد هو ملكي دستوري، و هي داخلة ف بزاف د لمنضمات دولية بحال لأمم لمتحدة و لجامعة د الدول لعربية و لمنضمة د التعاون لخليجي و منضمة التعاون لإسلامي. لقتيصاد د لكويت تيضور بزّاف على لپطرول: هي خامس أكبر مصدّر د لپطرول ف لعالم (تكتاشف فيها ف 1936)، و هاد لميدان كيشكّل 80% ديال لمداخيل ديال لبلاد.
بروم
لبروم (ب نّݣليزية :Bromine) هوّا عنصر كيماوي أساسي، الرمز ديالو هوّا Br ؤ نّمرة دّرية ديالو 35 ف طّابلو دّوري، هاد لعنصر مرتب ف السطر (الدورة) 4و لعمود (لمجموعة) 17. هاد لعنصر داخل ف لݣروپ ديال لهالوجينات . ف الظروف لمعيارية د الضغط ؤ الحرارة، هاد لعنصر كايكون ف حالة سايل. هاد لعنصر معروف من 1826.
رامن
يسار|تصغير|رامن تسوكيمين الرامن هو واحد النوع ديال لماكلة مشهورة بزاف ف الجاپون. هاد لماكلة هي واحد النوع ديال لحسوة ديال الشعرية. كايتم التوجاد ديالها ب لمرقة ديال اللحم أولا ديال لحوت، و كيزيدو معاها طراف ديال لحم لحلوف ؤلا الدجاج ؤلا لخز د لبحر لمنشفة ف الشمش ، ؤلا لبصلة لخضرة، ؤلا الدرة على حساب كل واحد و ذوق ديالو.
تيران بوبكر عمار
تيران بوبكر عمار أولا تيران سلا هو تيران فمدينة سلا لمغريبية، وهو التيران الرسمي ديال فرقة جمعية سلا. كيستقبل التيران لميتشان ديال لفرقة بواحد لعدد ديال لمتفرجين واصل لـ10 ألاف مشجع. الݣازون ديال التيران صطيناعي.
تاريخ
خرج لپروجي ديال التيران فالسبعينات ومابدا لبني حتال 1981. ما كمل لپروجي حتال 2006 بسباب بزاف ديال لمشاكيل التقنية. اللي خلا لمشروع يسالي هي لويكاية ديال التنمية دلحوض ديال بورݣراݣ، اللي زادت ليه صالات ديال لكورة دليد، لڤولي ولباسكيط، حيتاش جمعية سلا عندها فراقي فهاد الرياضات. سالا هاد لمشروع بالترياب ديال تيران المسيرة الخضراء.
ف2007 تدار ݣازون صطيناعي للتيران. ليوما، تيران بوبكر عمار كايهز 10 ألاف واحد وفيه 2500 كرسي مغطّي.
لمرافيق وليستيعمال
التيران فيه ستة ديال لڤيستييرات للكوايرية ولحكّام، قاعات ديال التسخينات وبيروات ديال لإدارة.
ياكوب روݣيڤين
ياكوب روݣيڤين (تزاد ف 1 فبراير 1659 ومات ف 31 يناير 1729 فهولاندا) هو مستكشيف هولاندي اللي تصافت باش يقلب على تيرا ؤسطراليس، ولاكين صدق كتاشف ݣزيرة لقيامة وصاموا. خطط الريحلة معا خوه إيان روݣيڤين، اللي بقا هو فهولاندا.
بكري
لواليد ديالو، أرنولد روݣيڤين كان عالم ديال لماط ولفلك ولجغرافيا ولفلسافة والنضريات دتابحريت حتا هي. كان خدام كايدير حسابات فين يلقى اللرض لأسطورية ديال طيرا ؤسطراليس، ولاكين كتابت لولدو، اللي وجد تلاتة دلپاريخات باش يمشي، وهو فعمرو 62 عام. خدم ياكوب نوطير ومن موراها ولا دكتور فلقانون. تزوج جوج دلمرات، وكولا مرة كاتموت ليه لمرة.
ليكتيشافات
تصغير|300px|الطريق اللي داز منها روݣيڤين. ف 1 غشت 1721 ترأس ريحلة باش يقلب على طيرا ؤسطراليس، باش يلقى طريق غربية ل"ݣزاير لعطور". كانو معاه 3 دلباطوات كبار اللي كانو فيهوم 223 راجل. داز من لمحيط التيلاسي ودخل فلمحيط لمهدن وداز من تشيلي. وصل لݣزيرة لقيامة نهار 5 أبريل 1722 (ݣال باللي شاف فيها مابين ألفين وتلتالاف واحد). مشا ليه واحد من لباطوات فاش وصل لواحد لݣزيرة فصاموا.
لويس أنطوان دو بوݣانڤيل
لويس أنطوان دو بوݣانڤيل (بلفرانساوية: Louis-Antoine de Bougainville) (تزاد ف 12 نونبر 1729 ومات ف 31 غشت 1811 فباريز) هو أميرال وبحار ومستكشيف فرانساوي.
قرا لويس أنطوان دو بوݣانڤيل لقانون ولاكين دغيا خلّا هاد لميهنة. ف1753 دخل للعسكر، وفعمر 25 قدر يكتب كتاب على لحساب ديال التفاضل والتكامل. ف1755 مشا للوندون وكان تمّا سكريتير ديال السيفارة لفرانساوية، وكان عضو ديال لجمعية لملكية.
ف1766 صيفطاتو لحوكومة ديال بلادو باش يجيب دورة على لعالام وخدات من 1866 حتال 1869. فهاد الريحلة عاود كتاشف جزر صالومون ف1768 (لݣزيرة لكبيرة بيناتهوم مسمّية عليه). شاف لݣزاير ديال صاموا ف1768، وسماهوم ݣزاير لمستكشف "Navigator Islands".
جمع بزاف ديال النباتات وصاوب خريطة كبيرة ديال لمحيط لمهدن، وقدر يشوف لحيط لكبير د لمرجان، ولاكين ماقدرش يوصل لؤسطراليا.
رايسة كيلي
كارين دونڤير، ولا رايسة كيلي، تولدات فـ1976 ف بلوا، هي مغنية فرانصاوية تتغني ب تشلحيت.
حياتها
تزادت كارين عام 1976 من والدين فرنساويين وبرتغاليين كانو عايشين فبلوة فمقاطعة لوار وشير ف فرانسا.
لمباركيين
لمباركيين جماعة ترابية قروية كاينة ف إقليم/عمالة برشيد، جهة دّار لبيضا سطات، ساكنين فيها 8559 واحد، على حسب لإحصاء لعام 2014.
رايسة كيلي
حياتها
سافرات كيلي معا عائلتها للدار البيضاء فالمغرب فعام 1988. وكان فعمرها ديك الساعة 12 عام وفديك التسافيرة عجباتها الثقافة واللغات ديال المغرب.
عرضو على كيلي فلاخر ديال عام 1991 باش تغني بتشلحيت فالمسرح الوطني ديال محمد الخامس فالدار البيضاء. منبعد عاونوها بزاف ديال الفانين بحال حسن أرسموك وبالأخص حسن أكلاو باش تبدا لمسيرة الفنية ديالها بسميت كيلي.